OpenLLM-France/wikimedia huggingface dataset:
# Oxikinoshitalita

L'oxikinoshitalita és un mineral de la classe dels silicats, que pertany al grup de les miques. Rep el nom per la seva relació amb la kinoshitalita.

## Característiques

L'oxikinoshitalita és un silicat de fórmula química BaMg₂Ti$^{4+}$O₂(Si₂Al₂)O$_{10}$. Va ser aprovada com a espècie vàlida per l'Associació Mineralògica Internacional l'any 2004. Cristal·litza en el sistema monoclínic. La seva duresa a l'escala de Mohs és 2,5.
Segons la classificació de Nickel-Strunz, l'oxikinoshitalita pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, chernykhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

Va ser descoberta a l'Illa Fernando de Noronha, a l'Arxipèlag Fernando de Noronha, a l'estat de Pernambuco, Brasil. Es tracta de l'únic indret en tot el planeta on ha estat trobada aquesta espècie mineral, tot i que va ser mencionada en una investigació al jaciment polonès de Wełnowiec, a Katowice.

## Referències

* ↑ «Oxykinoshitalite» (en anglès). Mindat. [Consulta: 26 març 2018].
* ↑ «The New IMA List of Minerals – A Work in Progress – Updated: November 2017» (en anglès). International Mineralogical Association. Arxivat de l'original el 2019-08-10. [Consulta: 26 març 2018].
* ↑ Warchulski, R.; Gawęda, A.; Janeczek, J.; Kądziołka-Gaweł, M. «Mineralogy and origin of coarse-grained segregations in the pyrometallurgical Zn-Pb slags from Katowice-Wełnowiec (Poland)». Mineralogy and Petrology, 110, 5, 21-03-2016, pàg. 681–692. DOI: 10.1007/s00710-016-0439-1.
# Ondo

«Ondo» té aquests significats:
* Regne d'Ondo, regne tradicional de Nigèria
* Ciutat d'Ondo, capital del regne i segona ciutat de l'estat d'Ondo
* Estat d'Ondo, estat federat de Nigèria
* Ondo East, LGA de Nigèria a l'estat d'Ondo
* Ondo West, LGA de Nigèria a l'estat d'Ondo
* Ondo (Japó), ciutat del Japó
* Ondo, cognom de diversos personatges de la Guinea Equatorial
# Pacte Federal Castellà

El Pacte Federal Castellà és el nom que va rebre un manifest del Partit Republicà Federal signat a Valladolid el 1869. Aquest document estava signat per membres del partit de les disset províncies que avui formen les comunitats autònomes de Cantàbria, La Rioja, Castella i Lleó, Madrid i Castella - la Manxa.
Aquest acord contenia dos objectius fonamentals:
* Reafirmar la necessitat d'un canvi de règim (la reina Isabel II acabava de caure i poc temps després es proclamaria la I República espanyola, la qual va aprovar una Constitució federalista).
* Garantir que el nou sistema polític que es constituís reconegués institucionalment la identitat de Castella com a poble diferenciat, és a dir amb dret a la seva pròpia articulació política.
Segons aquest document l'Estat de Castella la Vella el constituirien les províncies d'Àvila, Burgos, Lleó, Logronyo, Santander, Palència, Salamanca, Segòvia, Sòria, Valladolid i Zamora. L'Estat de Castella la Nova el constituirien les províncies d'Albacete, Ciudad Real, Conca, Guadalajara, Madrid i Toledo.

## Altres propostes

També van sorgir altres propostes, arran del Pacte Federal Castellà. Com l'elaboració per part d'alguns sectors en la Comissió Provincial de Lleó, d'un escrit en el qual proposava mantenir al marge a la província de Lleó del Pacte Federal, considerant-se aliena a integrar-se a Castella la Vella.

## Vegeu també

* Pacte de Tortosa

## Enllaços externs

* Text del Pacte Federal Castellà Arxivat 2007-09-26 a Wayback Machine. (castellà)
* Explicació del Pacte Federal Castellà i text (castellà)
# Pacte Ibèric

El Pacte Ibèric de 1942 fou un acord firmat al febrer d'aquell mateix any, per Espanya i Portugal. El tractat entre Francisco Franco i António de Oliveira Salazar, que buscava la no-agressió entre ambdues nacions, en el context de la Segona Guerra Mundial en que l'afinitat dels dos règims es dirigien cap a bàndols oposats. Així neix el Bloc Ibèric. Es va mantenir en vigor fins al 1978, any en què va entrar en vigor el Tractat d'Amistat i Cooperació entre Espanya i Portugal del 1977.

## Referències

* ↑ CCMA. «"Franco i Salazar: germans ibèrics", dilluns a "Segle XX"», 20-01-2006. [Consulta: 4 octubre 2019].
# PRJ

PRJ té els següents significats:
* Partit de la Restauració del Japó, partit polític històric del Japó
* .prj també és l'extensió dels fitxers d'informació de sistema de coordenades del programari de SIG
# PRIDE Fighting Championships

PRIDE Fighting Championships (Pride o Pride FC, fundada com a KRS-Pride) fou una empresa japonesa de promoció d'arts marcials mixtes. El seu acte inaugural se'n va celebrar al Tokyo Dome l'11 d'octubre 1997. Pride va celebrar més de seixanta grans actes d'arts marcials mixtes, retransmesos a uns 40 països d'arreu del món. PRIDE era propietat del holding Dream Stage Entertainment (DSE).
Durant els primers deu anys de la seva existència, PRIDE va ser una de les promotores d'MMA més populars del món. Pride va emetre els seus actes a la televisió japonesa de pagament per visió i en directe per a milions d'espectadors al Japó, celebrant grans actes als estadis esportius i arenes, inclòs el rècord d'audiència d'esdeveniments MMA en directe més gran de 91.107 persones al Pride i al K-1, en 2001

## Vegeu també

* Mirko Cro Cop

## Referències

* ↑ What is Pride? Arxivat 2007-10-22 a Wayback Machine., Official Pride site. Last retrieved December 5, 2006
* ↑ «Total Attendance» (en anglès). [Consulta: 31 maig 2024].
# PSFK Chernomorets Burgas

El PSFK Chernomorets Burgas (en búlgar: ПCФК Черноморец) és un club de futbol búlgar de la ciutat de Burgàs.

## Història

És el successor de l'històric Chernomorets fundat el 1919 i que desaparegué el 2004 per una fallida econòmica en temps de l'antic propietari Ivaylo Drazhev. Fou restaurat l'any 2005 per Mitko Sabev. L'evolució del nom ha estat:
* 1919 FC Chernomorets
* 1944 Lyuboslav
* 1958 Botev
* 1968 DFS Chernomorets
* 1985 FC Chernomorets
* 1985 FC Chernomorets
* 2005 OFC Chernomorets 919
* 2006 PSFC Chernomorets Burgas

## Dades del club

* Adreça: Sports komplex "Lazur" Burgàs, Bulgària
* Tel: 056 834 444
* Fax: 056 834 455
* e-mail: chernomoretz@petrolholding.bg

## Referències

* ↑ http://www.webalice.it/claudionicoletti1/Clubcode/BULGARIA.htm Arxivat 2016-03-03 a Wayback Machine.

## Enllaços externs

* Web oficial (búlgar)
* Web no oficial Arxivat 2009-03-29 a Wayback Machine. (búlgar)
* Bulgarian clubs - Chernomorets (Burgas)
# Parkerita

La parkerita és un mineral de la classe dels sulfurs. Rep el seu nom en honor del mineralogista i petrologista suís Robert Lüling Parker (1893-1973).

## Característiques

La parkerita és un sulfur de fórmula química Ni₃(Bi,Pb)₂S₂. Cristal·litza en el sistema monoclínic en forma de grans menors d'1 mm de longitud; la forma romboèdrica dels grans és controlada per la d'intersecció dels plans de partició i exfoliació. La seva duresa a l'escala de Mohs és 2 o 3.
Segons la classificació de Nickel-Strunz, la parkerita pertany a «02.BD: Sulfurs metàl·lics, M:S > 1:1 (principalment 2:1), amb Pb (Bi)» juntament amb els següents minerals: betekhtinita, furutobeïta, rodoplumsita, shandita, schlemaïta i pašavaïta.

## Formació i jaciments

La parkerita apareix com a grans en altres minerals sulfurs i arsenurs hidrotermals.
Se n'han trobat jaciments a Alemanya, Austràlia, Àustria, el Canadà, Costa d'Ivori, Egipte, Finlàndia, l'Índia, el Japó, el Regne Unit, la República Txeca, Rússia, Sud-àfrica, Suècia, el Vietnam i la Xina. A Espanya s'ha trobat parkerita a les localitats de Mijas, Ojén i a la Sierra Alpujata (Màlaga); i a Loscos (Terol).
Sol trobar-se associada a altres minerals com: galena, bismut natiu, bismutinita, tetradimita, hessita, cubanita, maucherita, nickelina, sperrylita, or natiu, calcopirita, pirrotita, pentlandita i siegenita.

## Referències

* 1 2 3 4 «Parkerite» (en anglès). Mindat. [Consulta: 7 novembre 2015].
* 1 2 3 4 5 6 «Parkerite» (en anglès). Handbook of Mineralogy. Arxivat de l'original el 3 de març 2016. [Consulta: 3 febrer 2017].
# Parker Croft

Parker Croft (Burlington, Vermont, 13 de gener de 1987) és un actor i escriptor estatunidenc.

## Biografia

Parker Croft va néixer a Burlington (Vermont). La seva mare, Juliet McVicker, és una cantant de jazz; el seu pare, Parker Hendrick Croft, Jr., és un arquitecte i un pintor. Va començar a treballar com a actor amb 7 anys i poc després va començar a treballar amb la Vermont Stage Company.
Després de la seva graduació a l'escola, va anar al Perry Mansfield School, una escola de les Arts Escèniques. Això el va deixar anar a Nova York, on va completar els seus estudis a la Stella Adler Studio, el William Esper Studio i el Hubert Berghof Studio.
A més d'actuar, Parker és a més un escriptor. El 2010 ell va col·laborar a escriure Falling Overnight.

## Filmografia
### Actor

| Any | Títol | Paper | Notes |
| 2006 | Hooking up | John | |
| 2008 | Sky People | Estranged fill | Curtmetratge |
| 2008 | Were the World Mine | Cooper | |
| 2010 | Falling Overnight | Elliot Carson | |
| 2013 | Field of Lost Shoes | | |

### Música

| Any | Títol | Cançó |
| 2008 | Were the World Mine | "Pyramus & Thisby" |

## Televisió

| Any | Sèrie | Paper | Episodis |
| 2009 | Nip/Tuck | Jared 'Enigma' McCloud | 6.02 "Enigma" |
| 2009 | The Back Nine | Ben Hogan | 1.01 "Pilot" |
| 2011 | Nuclear Family | El fill | |
| 2012 | 1600 Penn | Mike | 1.01 "Pilot" |
| 2012 | American Horror Story: Asylum | Devon | 2.03 "Nor'easter" |
| 2013 | Once Upon a Time | Felix | 11 Episodis |

## Referències

* ↑ «Parker Croft». IMDb.
# Partits polítics a Jamaica

Jamaica té un sistema bipartidista. Els grans partits polítics a Jamaica són el Laborista (Jamaica Labour Party) i el Popular (People's National Party). Tot i això, no han estat els únics i al llarg de la història han aparegut i desaparegut d'altres formacions menors, que en molt pocs casos han tingut representació al parlament jamaicà.

## Partits actuals

* Partit Laborista de Jamaica. Liberals
* Jamaican National Democratic Movement - Moviment Democràtic Nacional de Jamaica. Conservadors
* People's National Party- Partit Nacional Popular. Socialdemòcrates
* United People's Party - Partit del Poble Unit. Progressista

## Partits desapareguts

* Agricultural Industrial Party - Partit Industrial Agrícola
* Coloured Party - Partit Colorat. Va ser fundat en la dècada dels 20 del segle xix per fer campanya pels drets civils, no es pot considerar un partit polítical per se. &
* Farmers' Federation - Federació de Grangers
* Federation of Citizen's Association - Associació de Federacións Ciutadanes
* Jamaica Democratic Party - Partit Demòcrata
* Jamaica Liberal Party - Partit Liberal
* Jamaica Radical Workers Union - Unió Radical de Treballadors
* Jamaica Socialist Party - Partit Socialista
* Jamaica United Party - Partit Unitari, abans conegut com a United West Indian Party
* People's Political Party - Partit del Poble. Primer partit polític de Jamaica, fundat per en Marcus Garvey el 1929
* Progressive Labour Movement - Moviment Progressista Laborista. Fusionat amb l'anterior al 1961, poc després de la seua fundació.
* National Labour Party - Partit Nacional Laborista
* United Party of Jamaica - Partit Unitari
* Workers Party of Jamaica - Partit dels treballadors, marxista.
# Pater familias (pel·lícula)

Pater Familias és una pel·lícula italiana dramàtica de ficció criminal del 2003 escrita i dirigida per Francesco Patierno. Està basat en la novel·la homònima escrita per Massimo Cacciapuoti.
Es va projectar a la secció Panorama del 53è Festival Internacional de Cinema de Berlín.

## Argument

Matteo, de trenta anys, torna després de deu anys a la presó a Casoria, la seva ciutat natal a la napolitana, per al funeral del seu pare i per redimir el seu passat i els drames dels seus amics. Entre aquests Antimo, assassinat per la policia durant un robatori; Anna, la seva exnòvia violada pel seu germà; Geggé, que es va suïcidar després que el seu pare li robés els estalvis; Rosa, víctima del seu marit violent.

## Repartiment

* Antonella Migliore com a Anna
* Luigi Jacuzio com a Matteo
* Federica Bonavolontà com a Rosa
* Francesco Pirozzi com a Michele
* Francesco Di Leva com a Gerardo
* Domenico Balsamo com Alessandro
* Marina Suma com la mare de la Rosa
* Sergio Solli com el pare de la Rosa
* Ernesto Mahieux com a director

## Referències

* ↑ Paolo Mereghetti. Il Mereghetti. B.C. Dalai Editore, 2010. ISBN 8860736269.
* ↑ Maria Pia Fusco «Il cinema a Berlino incursione nella politica». , 04-02-2003 [Consulta: 11 novembre 2014].
* ↑ r. n. «Omicidi, stupri, rapine, suicidi il primo film-choc arriva da Napoli». , 08-02-2003 [Consulta: 11 novembre 2014].
* ↑ Francesco Patierno • Director, entrevista a cineuropa.org

## Enllaços externs

* Tràiler de la pel·lícula a YouTube
# Patel·logastròpodes

Els patel·logastròpodes (Patellogastroda) són una subclasse de mol·luscs gastròpodes, que inclou les populars pagellides.

## Taxonomia

La subclasse inclou 400 espècies en 10 famílies:

### Superfamília Lottioidea Gray, 1840

* Família Acmaeidae Forbes, 1850
* Família Damilinidae Horný, 1961 †
* Família Eoacmaeidae T. Nakano & Ozawa, 2007
* Família Lepetidae Gray, 1850
* Família Lepetopsidae McLean, 1990 †
* Família Lottiidae Gray, 1840
* Família Neolepetopsidae McLean, 1990
* Família Pectinodontidae Pilsbry, 1891

### Superfamília Patelloidea Rafinesque, 1815

* Família Nacellidae Thiele, 1891
* Família Patellidae Rafinesque, 1815

## Referències

* ↑ «WoRMS - World Register of Marine Species - Patellogastropoda». [Consulta: 19 abril 2021].
* ↑ «WoRMS - World Register of Marine Species - Taxonomic tree». [Consulta: 19 abril 2021].
# Mogens Tvilling

Mogens Tvilling (Randers, Midtjylland) va ser un ciclista danès. Com amateur guanyà una medalla de plata al Campionat del món de contrarellotge per equips de 1962.

## Palmarès

* 1958
** 1r a la Fyen Rundt

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
# Mastacembelus simbi

Mastacembelus simbi és una espècie de peix pertanyent a la família dels mastacembèlids.

## Descripció

* Fa 7,8 cm de llargària màxima.
* 23-26 espines i 47-55 radis tous a l'aleta dorsal.
* 2 espines i 46-56 radis tous a l'aleta anal.
* Nombre de vèrtebres: 68-71.

## Reproducció

És sexualment madur en assolir 6 cm de llargària.

## Hàbitat

És un peix d'aigua dolça, bentopelàgic i de clima tropical (27 °C-29 °C).

## Distribució geogràfica

Es troba a Àfrica: la República Democràtica del Congo.

## Observacions

És inofensiu per als humans.

## Referències

* ↑ Scopoli J. A., 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ uBio (anglès)
* ↑ Vreven, E. & Stiassny, M. L. J., 2009. Mastacembelus simbi, a new dwarf spiny eel (Synbranchiformes: Mastacembelidae) from the lower Congo River. Ichthyological Exploration of Freshwaters, 20 (3): 213-222.
* 1 2 3 4 FishBase (anglès)
* ↑ Vreven, E. & Stiassny, M. L. J., 2009.

## Enllaços externs

* AQUATAB
# Nkana Football Club

El Nkana FC és un club de futbol de la ciutat de Kitwe, Zàmbia. Juga a l'estadi Scriveners o al Nkana Stadium. Té el patrocini de Mopani Copper Mines.
El club es fundà amb el nom de Rhokana United FC, adoptant més tard el de Nkana Red Devils.

## Palmarès

* Lliga zambiana de futbol:
       1982, 1983, 1985, 1986, 1988, 1989, 1990, 1992, 1993, 1999, 2001, 2013, 2019-2020
* Copa zambiana de futbol:
       1986, 1989, 1991, 1992, 1993, 2000
* Copa Challenge zambiana de futbol:
       1964, 1966 (com a Rhokana United)
       1992, 1993, 1998, 1999, 2000
* Copà Heinrich/Chibuku/Heroes and Unity:
       1969, 1974, 1989, 1990, 1993
* Copa Campió de Campions de Zàmbia:
       1986, 1993
* Charity Shield zambiana de futbol:
       1982, 1983, 1984, 1987, 1989, 1990, 1991, 1993, 2000, 2014, 2018

## Referències

* ↑ «Mopani seeks posts on Nkana executive». The Post Online, 13-04-2012. Arxivat de l'original el 2013-12-02. [Consulta: 17 novembre 2013].
* ↑ «Zambia – List of Champions». RSSSF.
* 1 2 3 4 5 «Zambia – List of Cup Winners». RSSSF.
# La Palma (Teià)

La Palma és una obra del municipi de Teià (Maresme) inclosa en l'Inventari del Patrimoni Arquitectònic de Catalunya.

## Descripció

Edifici dividit en dues parts, una destinada a teatre i l'altra a cafè-bar. El primer resta format per un cos rectangular que, exteriorment, no té gaire interès arquitectònic, excepte en la seva façana coronada per un capcer esglaonat amb formes arrodonides i motllures. A la part central de la façana hi ha una tribuna flanquejada per finestres tripartides i esglaonades, que es repeteixen en la part inferior. Resulta interessant l'esgrafiat decoratiu del capcer, que diu "la Palma-Teià" i la data de construcció (1911).
El cafè-bar es troba en un edifici més baix, situat a la dreta de l'anterior, i presenta en la seva façana una sèrie de cinc arcades de mig punt força altes.

## Història

Edifici construït l'any 1911. L'any 2001 el Departament de Cultura de la Generalitat de Catalunya va subvencionar la restauració del teatre.

## Referències

* 1 2 3 «La Palma». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 agost 2014].
# Parafestuca

Parafestuca és un gènere monotípic de plantes de la família de les poàcies. La seva única espècie: Parafestuca albida és originària de Madeira.
Alguns autors ho inclouen en el gènere Festuca L. 1753.

## Taxonomia

Parafestuca albida va ser descrita per (Lowe) E.B.Alexeev i publicat en Bjulleten Moskovskogo Obačestva estva Ispytatelej Prirody, Otdel Biologičeskij 90(5): 108-109, f. 2. 1985.

### Sinonímia

* Festuca albida Lowe

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. [Consulta: 5 març 2010].
* ↑ «Parafestuca». Tropicos.org. Missouri Botanical Garden. [Consulta: 5 març 2013].
* ↑ Parafestuca a PlantList

## Bibliografia

* Alexeev, I. B. 1985. New genera of grasses. Bjull. Moskovsk. Obač. Isp. Prir., Otd. Biol. 90(5): 102-109.
# Maria Josep Balsach i Peig

Maria Josep Balsach i Peig (Sabadell, 1956) és una historiadora de l'art i poetessa, especialitzada en art contemporani i en l'obra de Joan Miró, catedràtica de la Universitat de Girona. Filla de Llorenç Balsach i Grau i de Maria Dolors Peig i Plans, és germana del compositor Llorenç Balsach. El 2019 va ser comissària de l'exposició Llorenç Balsach i Grau (1922-1993). Industrial, pintor, col·leccionista, al Museu d'Art de Sabadell.

## Obres

* Eprath (1982)
* Poemes de Brisgòvia (1992)
* per a les publicacions científiques vegeu: «Obra de Maria Josep Balsach i Peig» a Dialnet.

## Premis

* Premi Espais 1988 a la Crítica d'Art per l'assaig L'art immaterial d'Arnold Schönberg.
* Premi Ciutat de Barcelona d'assaig l'any 2007, per Joan Miró. Cosmogonies d'un món originari, assaig que «mostra la subtil interpretació del món simbòlic mironià, afavorida per una magnífica edició», segons Álvaro de la Rica «un treball magistral».

## Referències

* ↑ Balsach, Maria-Josep. Joan Miró : cosmogonies d'un món originari (1918-1939). Barcelona: Galàxia Gutenberg, 2007, p. 272. ISBN 8467226021.
* 1 2 de la Rica Aranguren, Alvaro «Maria-Josep Balsach o el arte de la mirada» (en castellà). Revisiones: revista de crítica cultural, 4, 2008, pàg. 169–171. ISSN: 1699-0048.
* ↑ «dra. Balsach Peig, Maria Josep». Directori. Universitat de Girona. [Consulta: 29 octubre 2019].
* 1 2 Mas, Ricard. «Llorenç Balsach: when Sabadell was at the centre of culture» (en anglès). Mirador de les arts, 28-10-2019. «You can see this in the Art Museum of Sabadell in the curious exhibition Llorenç Balsach Grau (1922-1993). Industrialist, painter, collector, curated by his daughter, the art historian – specialist in Miró – and poet Maria Josep Balsach, also sister of the composer Llorenç Balsach.»
* ↑ «El Museu d'Art inaugura una exposició sobre l'industrial, pintor i col·leccionista sabadellenc Llorenç Balsach i Grau». Ajuntament de Sabadell, 06-09-2019. Arxivat de l'original el 2019-10-29. [Consulta: 29 octubre 2019].
* ↑ «Tàpies com a símptoma. Una modernitat sense correspondència». MACBA, 2013. [Consulta: 11 maig 2015].
* ↑ «Premis Ciutat de Barcelona». Ajuntament de Barcelona, 2007. Arxivat de l'original el 2015-09-23. [Consulta: 29 octubre 2019].
* ↑ «Maria Josep Balsach i Peig». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Balsach i Peig, Maria Josep «Poemes» (pdf). Duoda, Revista d'Estudis Feministes, 2003, pàg. 159-165.
# Mogera kanoana

Mogera kanoana és una espècie de tàlpid nadiu de Taiwan. El nom específic kanoana es refereix a Tadao Kano, un naturalista japonès que fou el primer a descriure aquests animals a la dècada del 1940.
El 2004, biòlegs del Japó i Taiwan en trobaren diversos espècimens i confirmaren l'existència d'aquesta espècie.

## Referències

* ↑ Shin-ichiro Kawada. et al. «Revision of the mole genus Mogera (Mammalia: Lipotyphla: Talpidae) from Taiwan». Systematics and Biodiversity, 5 (2): 223–240.
Espècies vivents de la família dels tàlpids :
Regne Animalia · Embrancament Chordata · Classe Mammalia · Infraclasse Eutheria · Superordre Laurasiatheria · Ordre Eulipotifles :
Subfamília Scalopinae :
Subfamília Talpinae :
Subfamília Uropsilinae :
Categoria :
# Nkangala

El nkangala és una llengua bantu que es parla a les províncies de Cuando Cubango i de Moxico, al sud-oest de la zona en la que parlen lucazi i al nord de la que parlen el mbwela, a Angola. El nkangala és considerat dialecta del mbunda.
Forma part de les llengües Chokwe-Luchazis que són llengües bantus del grup K, juntament amb el chokwe, luvale, mbunda, nyengo, el luimbi, el nyengo, el mbwela, nyemba el yauma i el lucazi. Totes elles són llengües bantus centrals. Així, és una llengua del cluster del ngangela, que és llengua oficial d'Angola.
El nkangala és una llengua que gaudeix d'un ús vigorós (EGIDS 6a). Tot i que no té una forma estàndard, es parla per persones de totes les generacions. El nkangala s'escriu en alfabet llatí.

## Referències

* 1 2 «Nkangala». ethnologue. [Consulta: 16 gener 2015].
* ↑ «mbunda». ethnologue. [Consulta: 16 gener 2015].
* ↑ «Mbwela» (en anglès). glottolog. [Consulta: 9 gener 2015].
* ↑ «K». ethnologue. [Consulta: 22 gener 2015].
* ↑ «Nkangala in the Language Cloud». ethnologue. [Consulta: 16 gener 2015].